Konrad Pope përmes muzikës tregon historinë e artistes Merlin Monro
Detyra e kompozitorit Conrad Pope në filmin "My Week With Marylin"
Filmi i ri “My Week with Marilyn” tregon historinë e një jave në jetën e yllit legjendar të filmit Marilin Monro, e cila në vitet 1950 ishte në Britani për të realizuar një film me aktorin e njohur Laurens Olivier. Mike O'Sullivan njofton se detyra e kompozitorit Conrad Pope, i cili kompozoi muzikën për filmin e ri, ishte përshkrimi i asaj periudhe dhe tregimi i historisë përmes muzikës. Ishte viti 1956 dhe Marilyn Monroe, ende një aktore e re, ishte sensacion i kohës në Britani. Ajo ishte atje për të interpretuar me Lorenc Oliverin, një personalitet i një tjetër standarti. Roli i bjondes së bukur luhet nga aktorja Michelle Williams. Kompozitorit Conrad Pope iu propozua të krijonte muzikën për këtë film. Në skenën e filmit, grupi ka rikrijuar një periudhë kohore, ku rrëfehet një histori e shkurtër dashurie në mes të Merilin Monrosë dhe një ndihmës producenti. Në pianon e tij në Hollywood, kompozitori Pope ka kapur ndjenjat e çdo skene në kompozimin e muzikës së filmit, duke përdorur temën e një kënge nga kompozitori francez Alexandre Desplat. Muzika e filmit është frymëzuar nga muzika xhaz e bandave të mëdha instrumentiste. Kompozitori Pope thotë se ajo ndryshon nga skena në skenë. Conrad Pope është një dirigjent veteran i cili ka punuar në dhjetra filma të njohur. Ky është filmi më i madh që ai ka marrë pjesë si kompozitorit deri më tani.Ai thotë se puna në këtë film ishte ideale për një kompozitor. Ai thotë se muzika ndihmon në rrëfimin e subjektit t filmit “Java ime me merlinin”dhe lejon shikuesin të kuptojë jetën e shkurtër dhe tragjike të yllit të talentuar, e cila vdiq në moshën 36 vjeçare nga një mbidozë droge.